Berolinum
Berolinum Res apud Vicidata repertae: Civitas: Germania Locus: 52°31′0″N 13°23′0″E Numerus incolarum: 3 755 251 Zona horaria: Central European Standard Time (GMT+1) Situs interretialis Nomen officiale: Berlin Gestio Praefectus: Kai Wegner Consilium: Camera legatorum Berolinensis Procuratio superior: Germania Geographia Superficies: 891.12 chiliometrum quadratum Regiones urbanae: Bezirk Mitte (Berlin), Lucus Fridericianus-Mons Crucis, Pancovium, Carolaeburgum-Wilmersdorfium, Spandavia, Stegelicium-Zelendorfium, Vicus Templi-Mons Amoenus, Nova Colonia, Treptovia-Copenicum, Dens Martis-Hellersdorfium, Mons Lucis, Rennicidorfium Territoria finitima: Brandenburgum Coniunctiones urbium Urbes gemellae: Kiovia Tabula aut despectus Berolinum (Theodisce Berlin) est maxima Germaniae urbs et caput Rei publicae foederatae Germaniae et Archidioecesis Berolinensis. Incolarum, Berolinenses vocati, sunt circa 3 500 000. Berolinum et urbs et terra foederalis, in duodecim regiones (Bezirke) divisa, anno 1237 circiter condita est. Urbs opulentissima habet universitates quattuor, odea tria, orchestras symphonicas duas, ecclesias, theatra, scholas, gymnasia, balnea multa. Commercium fit per vias stratas et quidem maximas(en), per ferroviarium, per metropolitanam, per carros omnibus vehi volentibus accommodatos, et vi aut electrica aut petrolei impulsos. Incolae originis Teutonicae fidem aut nullam aut Christianam sectae Lutheraneae maxima ex parte confitentur; Polonicae, quorum non pauci sunt, Catholicam Romanam; Hebraicae, Iudaicam; Turcicae atque Arabicae, quorum forsitan vel plures, Musulmanicam.